**Veiledning til utfylling av rapporteringsskjema**

For rapportering for tilskuddsmidler fra 2023 er det kun det tilsendte rapporteringsskjemaet som kan benyttes. Gamle skjemaer kan ikke benyttes, og rapporteringer innsendt med disse vil bli forkastet.

Rapporteringsskjemaene har en del felter som er ferdig utfylt slik at dere skal fylle ut minst mulig. Dere har ikke tilgang til og skal heller ikke skrive i grå eller lysegrå felt. Det skal kun skrives i gule/lysegule felt.

**Forklaring av begreper i skjemaet**

Ubenyttet beløp

Med ubenyttet beløp menes både ubenyttede/ubrukte midler og midler som ønskes overført til 2024. I søknadsskjemaet vil det være et felt hvor dere skal skrive inn ubrukte midler som ønskes overført og et felt for å skrive inn ubrukte midler som tilbakebetales der det er aktuelt.

**Dersom tilskuddsmidlene er fra 2022 eller tidligere må disse tilbakebetales.**

Tilbakebetaling gjøres til **kontonummer 7694.05.19388.**

**Innbetalingen merkes med referanse til Kommunalt kompetanse- og tjenesteutviklingstilskudd 2023, kapittel 761, post 68.**

**Kort oppsummering av måloppnåelse for tjenesteutviklingsprosjekter:**

For innovasjonsprosjekter skal det gjøres en vurdering av måloppnåelser. For prosjekter/aktiviteter/drift som går over flere år, skal det rapporteres for hvert år dere mottar tilskudd.

**Regnskap pr. 31.12.2023**

Det er krav til revisorattestert regnskap for tildelinger som utgjør mer enn 200 000 kroner. Krav til revisorbekreftelse gjelder ikke for tilskuddsbeløp mindre enn 200 000 kroner. Revisorattestasjon kan ettersendes, men det må komme frem i rapporteringen når den ettersendes.

De ubrukte midlene pr. 31.12.2023 som gjenstår for ulike tiltak innenfor tilskuddsordningen må komme tydelig frem i rapporteringen for 2023 og i eventuell ny søknad for 2024. Ubrukte midler må spesifiseres for hvert enkelt tiltak.

Det er viktig at tallene i rapporteringsskjema for 2023 og søknadsskjema for 2024 stemmer overens. Dersom det ikke er samsvar mellom tallene, må det fremkomme i søknaden for 2024.

Øvrig informasjon om rapportering

Ferdigutfylte rapporteringsskjema sendes elektronisk til vårt postmottak:

sfnopost@statsforvalteren.no og merkes med saksnr. 23/1024

frist for rapportering er 1. mars 2024